Tarybos reglamentas (EB) Nr. 2596/97
1997 m. gruodžio 18 d.
pratęsiantis Austrijos, Suomijos ir Švedijos stojimo akto 149 straipsnio 1 dalyje numatytą laikotarpį
EUROPOS SĄJUNGOS TARYBA,
atsižvelgdama į Austrijos, Suomijos ir Švedijos stojimo aktą, ypač į jo 149 straipsnio 2 dalį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi Stojimo akto 149 straipsnio 1 dalis numato laikotarpį, per kurį galima priimti pereinamojo laikotarpio priemones, palengvinančias perėjimą nuo Austrijoje, Suomijoje ir Švedijoje stojimo metu galiojančio režimo prie bendro rinkos organizavimo pagal minėtame akte nustatytas sąlygas ir, visų pirma, padedančias įveikti rimtus sunkumus taikant naująjį režimą nuo nustatytos datos; kadangi tas laikotarpis baigiasi 1997 m. gruodžio 31 d.;
kadangi tam tikruose sektoriuose šių sunkumų neįmanoma įveikti iki nustatytos datos; kadangi dėl šios priežasties minėtą laikotarpį reikia pratęsti, kaip numatyta akte; kadangi minėtą laikotarpį reikia pratęsti vieneriems metams;
kadangi pieno ir pieno produktų sektoriuje reikalavimai dėl riebalų kiekio žmonėms skirtame piene ir toliau kelia didelių sunkumų Suomijai ir Švedijai; kadangi šių sunkumų neįmanoma įveikti iki 1998 m. gruodžio 31 d.; kadangi dėl šios priežasties minėtą laikotarpį reikia pratęsti, kaip numatyta 1994 m. Stojimo akte, dviem metais šiuo konkrečiu atveju,
PRIĖMĖ ŠĮ REGLAMENTĄ:
1 straipsnis
1994 m. Stojimo akto 149 straipsnio 1 dalyje numatytas laikotarpis pratęsiamas iki 1998 m. gruodžio 31 d.
Tačiau reikalavimams dėl riebalų kiekio žmonėms skirtame ir pagamintame Suomijoje ir Švedijoje piene šis laikotarpis pratęsiamas iki 1999 m. gruodžio 31 d.
2 straipsnis
Šis reglamentas įsigalioja 1998 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. gruodžio 18 d.